Erityiset

Erityiset on suomalainen, lapsille suunnattu TV-sarja, jonka tapahtumat sijoittuvat alakoulun pienluokkaan. Sarjaa on tehty neljä kautta ja esitetty Ylen palveluissa. Sarjan on käsikirjoittanut Hannu Kontturi, toisella kaudella käsikirjoittajana oli myös Marjo Vento. Kaudet 1–3 on ohjannut Lenka Hellstedt ja 4. kauden Lauri Nurkse. Aikuispäärooleissa ovat Ylermi Rajamaa, Miitta Sorvali ja Jenni Kokander. Lapsirooleissa on joka kaudella eri näyttelijät. Sarjassa on mukana kokeneitakin lapsinäyttelijöitä, kuten Pertsa ja Kilu – Faaraon sormus -elokuvassa näytelleet Leon Ruokola ja Klaara Mattila ja useita rooleja tehnyt Ellen Herler.

Sarjaan liittyy Yle Areenassa julkaistu radiokuunnelmasarja Rehtori Anjan aamunavaus.

Tammikuussa 2026 Erityiset palkittiin Kultainen Venla -gaalassa edellisvuoden parhaana lasten- ja nuortenohjelmana.

 Lähteet 

Luokka:2020-luvun suomalaiset televisiosarjat
Luokka:Yle Areena -alkuperäissarjat